CELEX: 32011R0896
Language: lt
Date: 2011-09-02 00:00:00
Title: 2011 m. rugsėjo 2 d. Komisijos įgyvendinimo reglamentas (ES) Nr. 896/2011 dėl tam tikrų prekių klasifikavimo Kombinuotojoje nomenklatūroje

8.9.2011   
            
            
               LT
            
            
               Europos Sąjungos oficialusis leidinys
            
            
               L 231/7
            
         KOMISIJOS ĮGYVENDINIMO REGLAMENTAS (ES) Nr. 896/2011
   2011 m. rugsėjo 2 d.
   dėl tam tikrų prekių klasifikavimo Kombinuotojoje nomenklatūroje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:
   
               (1)
            
            
               siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;
            
         
               (2)
            
            
               Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, kuri visiškai ar iš dalies parengta pagal Kombinuotąją nomenklatūrą arba pagal kurią ji papildomai detalizuojama atsižvelgiant į tarifų ir kitų su prekyba susijusių priemonių taikymo poreikius;
            
         
               (3)
            
            
               laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės turėtų būti klasifikuojamos priskiriant 2 skiltyje nurodytą KN kodą, remiantis lentelės 3 skiltyje išdėstytais motyvais;
            
         
               (4)
            
            
               reikėtų nustatyti, kad šio reglamento nuostatų neatitinkančia valstybių narių muitinių suteikta privalomąja tarifine informacija apie prekių klasifikavimą Kombinuotojoje nomenklatūroje jos turėtojas galėtų remtis dar tris mėnesius, kaip nustatyta 1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą (2), 12 straipsnio 6 dalyje;
            
         
               (5)
            
            
               šiame reglamente nustatytos priemonės atitinka Muitinės kodekso komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant minėtos lentelės 2 skiltyje nurodytą KN kodą.
   2 straipsnis
   Valstybių narių muitinių išduota privalomąja tarifine informacija, neatitinkančia šio reglamento nuostatų, dar galima remtis tris mėnesius, kaip nustatyta Reglamento (EEB) Nr. 2913/92 12 straipsnio 6 dalyje.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2011 m. rugsėjo 2 d.
      
         
            Komisijos vardu, Pirmininko vardu
         
         Algirdas ŠEMETA
         
            Komisijos narys
         
      
   
   
      (1)  OL L 256, 1987 9 7, p. 1.
   
      (2)  OL L 302, 1992 10 19, p. 1.
   
      PRIEDAS
      
                  Prekių aprašymas
               
               
                  Klasifikavimas
                  (KN kodas)
               
               
                  Motyvai
               
            
                  (1)
               
               
                  (2)
               
               
                  (3)
               
            
                  Atšvaitinės juostelės, skirtos klijuoti ant saugos drabužių ir uniformų karščiu aktyvinamais klijais.
                  Gaminys yra 140–155 μm storio (neįskaičiavus apsauginio popieriaus pagrindo) ir sudarytas iš šių sluoksnių:
                  
                              —
                           
                           
                              60–70 μm stiklinių mikrorutuliukų, iš vienos pusės padengtų metalizuota veidrodine danga, į sluoksnį suklijuotų polibutadien-ko-akrilnitrilo elastomeru (šio elastomero storis 15–20 μm),
                           
                        
                              —
                           
                           
                              80–85 μm karščiu aktyvinamų poliesterinių klijų, ir
                           
                        
                              —
                           
                           
                              prieš naudojimą nuimamo apsauginio popieriaus pagrindo.
                           
                        Gaminys pateikiamas atskiromis juostomis arba ritiniais.
               
               
                  4008 21 90
               
               
                  Klasifikuojama vadovaujantis Kombinuotosios nomenklatūros 1, 3 (b punktu) ir 6 bendrosiomis aiškinimo taisyklėmis, 40 skirsnio 1 ir 9 pastabomis bei KN kodus 4008, 4008 21 ir 4008 21 90 atitinkančiais prekių aprašymais.
                  Gaminys sudarytas iš skirtingų komponentų sluoksnių, todėl klasifikuotinas pagal sudedamąsias medžiagas, kurios nulemia gaminio esminį požymį.
                  Stiklinių mikrorutuliukų funkcija yra svarbi atšvaitos procesui, tačiau kaip stikliniai mikrorutuliukai gaminys neklasifikuotinas ir nepriskirtinas 7018 pozicijai, nes elastomero, išlaikančio stiklinius mikrorutuliukus tinkamoje vietoje, funkcija yra dominuojanti.
                  Nors storiausias yra poliesterio sluoksnis, tačiau kaip termoplastinio polimero lakštas gaminys taip pat neklasifikuotinas ir nepriskirtinas 3920 pozicijai, nes elastomeras, kuriame įtvirtinti stikliniai mikrorutuliukai, yra svarbiausias jų sukibimui komponentas, gaminiui suteikiantis atšvaitos savybes.
                  Todėl gaminys klasifikuotinas vadovaujantis 3 bendrosios aiškinimo taisyklės b punktu kaip plokštės, lakštai, juostelės iš vulkanizuoto kaučiuko (gumos), išskyrus kietą gumą, priskiriant 4008 pozicijai, kadangi jo esminį požymį nulemia elastomeras.